**Matkiva kulkuri** (ensimmäisissä painoksissa nimellä **Ruonansuu**) on Jope Ruonansuun vuonna 1988 julkaistu esikoisalbumi.

Visa Mäkinen tuotti seuraavana vuonna Ruonansuun kanssa *Matkiva kulkuri* -nimisen ohjelman, joka julkaistiin VHS-tallenteena. Ohjelmassa Ruonansuu esitti erilaisia sketsejä, ja imitoi julkisuuden henkilöitä, kuten Veikko Vennamoa, Juice Leskistä ja M. A. Nummista.

Kappaleet
---------

### A-puoli

1. Enska ja Hanski – 2.37
2. S.T.T.-rap – 4.32
3. Huttusen Paavo – 2.53
4. Toivotaan, toivotaan – 3.13 (*Alkuperäinen kappale: Che Sará*)
5. Sä kaunehin oot – 2.36

### B-puoli

1. 
2. Matkiva kulkuri – 4.21
3. Imatran tilta – 3.46
4. Minustako ministeri? – 2.15
5. Eduskuntatalon ovi – 2.11
6. Meripoikamies – 2.53
7. La Bamba – 2.03

Kappaleiden esittelyä
---------------------

### Huttusen Paavo

Ruonansuu kertoi vuonna 2002 julkaistussa kirjassaan *Jopen pahimmat*, että kappale syntyi hänen ollessa keikalla sodankyläläisessä ravintolassa vuonna 1987. Keikan jälkeen hän kuuli ravintolassa, kun eräs asiakkaista kertoi pöytäseurueellensa lausahduksen "Puotin Huttusen Paavoa turpaan!". Kyseinen lausahdus jäi hänen mieleensä, ja alkoi sen pohjalta suunnittelemaan laulua. Hän kirjoitti sanoituksen niin, että sijoitti kappaleen henkilön tavuiltaan sävelen sopivalle paikkakunnalle, ja siihen kävi Tervola. Kappaletta soitettiin ahkerasti julkaisuvuonna radiossa. Samana vuonna Ruonansuu sai puhelun Tervolasta kotoisin olevalta Paavo Huttuselta, joka kyseli kappaleen teosta. Ruonansuu kertoi kappaleen teon taustan, ja pahoitteli jos kappale oli häntä loukannut. Huttunen uhkasi viedä asian oikeuteen, jota ei kuitenkaan lopulta tehnyt.

### Matkiva kulkuri

Kappaleessa Ruonansuu imitoi useita eri laulajia, ja laulaa heidän kappaleitaan, kuten M. A. Nummista, Tuomari Nurmiota, Rauli Badding Somerjokea ja J. Karjalaista. Kappaleen lopussa hän tulkitsee Vesa-Matti Loirin äänellä *Lapin kesä* -kappaleen viimeisen säkeistön. 

Albumin nimikappale sai huomiota, kun Ruonansuu pääsi esittämään sen aikaisessa viihdeohjelmassa *Vesku Show*. Sketsissä Vesa-Matti Loirin esittämä arvostelija pitää esityksestä, mutta kyselee viimeisenä imitoidun henkilön (Loiri) alkuperää. Ruonansuu toteaa tähän: "Se oli yks näyttelijä.".

Tekijät
-------

### Muusikot

* Erkki Kari
* Kari Hautalampi
* Pekka Svala
* Teuvo Lukkarinen
* Ahti Kortelainen
* Jorma Ruonansuu

### Tuotanto

* Ahti Kortelainen – äänittäjä (Tico Tico Studio)
* Markku Törrönen – miksaaja (Finnvox-studio)
* Helena Laakso – kannen kuva
* Pedro Hietanen – tuottaja

Lähteet
-------

1. 1 2 3  Ruonansuu (äänitteen tiedot) *fono.fi*. Viitattu 17.8.2023.
2. ↑  Jope Ruonansuu – Ruonansuu *discogs.com*. Viitattu 17.8.2023. (englanniksi)
3. ↑  Matkiva kulkuri Elonet. Viitattu 8.10.2013.
4. ↑  Ruonansuu, Jope: *Jopen pahimmat*, s. 32–33. Huttunen. Jyväskylä: Gummerus Kirjapaino Oy, 2002. ISBN 951-20-6196-1.
5. ↑  Saario, Juulia: Puuseppä halusi hauskuuttaa – "Matkivasta kulkurista" tuli koko kansan Jope ja huumorimusiikin mestari, jonka uraa runtelivat alkoholi ja vakavat sairaudet *MTV Uutiset*.  18.7.2020. Viitattu 17.8.2023.
6. ↑  Jope Ruonansuu – Matkiva Kulkuri *discogs.com*. Viitattu 17.8.2023. (englanniksi)

Aiheesta muualla
----------------

* *Matkiva kulkuri* discogs.com -sivustolla (englanniksi)